**A Debreceni Egyetem Gazdaságtudományi Kar**

**tudományos és stratégiai dékánhelyettesi**

megbízásra szóló pályázati kiírása

A Debreceni Egyetem Szervezeti és Működési Szabályzatának 31. § (1) bekezdése értelmében „A dékánt feladatai ellátásában dékánhelyettes(ek) segíti(k), aki(ket) a dékán által kiírt nyilvános pályázat alapján - a kari tanács rangsorolásának figyelembe vételével - a dékán bíz meg.. A pályázati kiírás az érintett kar honlapján jelenik meg.”

Az SZMSz-re valamint a Kar működési rendjére hivatkozva a tudományos és stratégiai dékánhelyettesi megbízást az alábbiak szerint hirdetem meg:

**Megbízás időtartama:** 2018. július 1-től 2023. június 30-ig.

**A megbízással járó lényeges feladatok:**

A Kar tudományos és stratégiai tevékenységének irányítása, felügyelete, koordinálása és intézése. A dékán tartós távolléte esetén általános helyettesi feladatok ellátása.

**Pályázhat** egyetemi tanár/docens, főiskolai tanár/docens, aki tudományos fokozattal, tudományterületükön hazai és nemzetközi elismertséggel, legalább egy világnyelvből tárgyalóképes nyelvtudással rendelkezik, és képességet érez a kar dékánjának vezetésével a kari feladatok irányítására, a kar folyamatos fejlesztésére.

**A pályázatnak tartalmaznia kell a pályázó**

* munkahelyét, munkakörét, beosztását,
* eddigi szakmai és vezetői munkájának részletes leírását, ennek keretében oktató és tudományos kutatómunkájának ismertetését, tudományos fokozatának, idegennyelvtudásának megjelölését, eddigi vezetői tevékenységének leírását, hazai és nemzetközi ill. szakmai szervezetekben végzett tevékenységének és fontosabb külföldi tanulmányútjainak ismertetését,
* a kar vezetésére és fejlesztésére vonatkozó elképzelését és koncepcióját.

A pályázathoz mellékelni kell részletes önéletrajzot és legfontosabbnak ítélt tudományos publikációinak jegyzékét.

**A pályázatok benyújtásának módja**: Személyesen vagy postai úton, a pályázatnak a Debreceni Egyetem Gazdaságtudományi Kar Dékáni Hivatal címére történő megküldésével (4002 Debrecen, pf. 400. Kérjük a borítékon feltüntetni a megbízás megnevezését:

tudományos és stratégiai dékánhelyettes.

**A pályázat benyújtásának határideje:** 2018. június 23.

**Pályázat** **elbírálásának határideje**: 2018. június 30.

***Dr. Pető Károly s.k.***

*egyetemi tanár, dékán*